Kommissionens forordning (EF) nr. 330/2004

af 26. februar 2004

om fravigelse for 2004 af forordning (EF) nr. 1396/98 om gennemførelsesbestemmelser for fjerkrækød til Rådets forordning (EF) nr. 779/98 om indførsel til Fællesskabet af landbrugsprodukter med oprindelse i Tyrkiet, om ophævelse af forordning (EØF) nr. 4115/86 og ændring af forordning (EF) nr. 3010/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(1), særlig artikel 3, stk. 2, artikel 8, stk. 12, og artikel 15,

under henvisning til Rådets forordning (EF) nr. 779/98 af 7. april 1998 om indførsel til Fællesskabet af landbrugsprodukter med oprindelse i Tyrkiet, om ophævelse af forordning (EØF) nr. 4115/86 og ændring af forordning (EF) nr. 3010/95(2). særlig artikel 1, og

ud fra følgende betragtninger:

(1) Ved Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af EU den 1. maj 2004 skal disse lande have adgang til toldkontingenterne for fjerkrækød i forbindelse med den ordning, der er fastsat i forordning (EF) nr. 779/98, på samme betingelser som dem, der gælder for de nuværende medlemsstater. Der skal således gives disse medlemsstaters erhvervsdrivende mulighed for fuldt ud at deltage i disse kontingenter fra disse landes tiltrædelse.

(2) For ikke at skabe markedsforvridninger før og efter den 1. maj 2004 skal de trancher, der er fastsat i Kommissionens forordning (EF) nr. 1396/98(3) ændres for 2004 med hensyn til deres tidsplan og justeres med hensyn til mængdernes fordeling uden dog at ændre de samlede mængder i forordning (EF) nr. 779/98. Gennemførelsesbestemmelserne for fristen for indgivelse af ansøgninger bør også tilpasses.

(3) Det er derfor nødvendigt at ændre og tilpasse foranstaltningerne i artikel 2 og artikel 4, stk. 1, i forordning (EF) nr. 1396/98 for 2004.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

1. Uanset artikel 2 i forordning (EF) nr. 1396/98 fordeles toldkontingenterne for perioden fra 1. april til 30. juni 2004 således:

a) 8 % for perioden fra 1. april til 30. april 2004

b) 17 % for perioden fra 1. maj til 30. juni 2004.

2. Uanset artikel 4, stk. 1, i forordning (EF) nr. 1396/98 indgives licensansøgningen for perioden fra 1. maj til 30. juni 2004 i løbet af de syv første dage i maj.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. april til den 30. juni 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. februar 2004.

På Kommissionens vegne

Franz Fischler

Medlem af Kommissionen

(1) EFT L 282 af 1.11.1975, s. 77. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 113 af 15.4.1998, s. 1.

(3) EFT L 187 af 1.7.1998, s. 41. Senest ændret ved forordning (EF) nr. 1043/2001 (EFT L 145 af 31.5.2001, s. 24).